CELEX: 52008PC0585
Language: el
Date: 2008-09-29
Title: Πρόταση Κανονισμου του Συμβουλίου περί τροποποίησης του κανονισμού (ΕΚ) αριθ. 40/2008, σχετικά με μέτρα διαχείρισης που θεσπίστηκαν στην επιτροπή διαχείρισης της αλιείας τόνου του Ινδικού Ωκεανού και στην οργάνωση διαχείρισης της αλιείας νοτίου Ειρηνικού

Σημαντική ανακοίνωση νομικού περιεχομένου

|

52008PC0585

Πρόταση Κανονισμου του Συμβουλίου περί τροποποίησης του κανονισμού (ΕΚ) αριθ. 40/2008, σχετικά με μέτρα διαχείρισης που θεσπίστηκαν στην επιτροπή διαχείρισης της αλιείας τόνου του Ινδικού Ωκεανού και στην οργάνωση διαχείρισης της αλιείας νοτίου Ειρηνικού  /* COM/2008/0585 τελικό */  

	[pic] | ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ |Βρυξέλλες, 29.9.2008COM(2008) 585 τελικόΠρότασηΚΑΝΟΝΙΣΜΟΥ ΤΟΥ ΣΥΜΒΟΥΛΙΟΥπερί τροποποίησης του κανονισμού (ΕΚ) αριθ. 40/2008, σχετικά με μέτρα διαχείρισης που θεσπίστηκαν στην επιτροπή διαχείρισης της αλιείας τόνου του Ινδικού Ωκεανού και στην οργάνωση διαχείρισης της αλιείας νοτίου Ειρηνικού(υποβληθείσα από την Επιτροπή)ΑΙΤΙΟΛΟΓΙΚΗ ΕΚΘΕΣΗΟ κανονισμός (ΕΚ) αριθ. 40/2008 του Συμβουλίου καθορίζει για το 2008, για ορισμένα αποθέματα ιχθύων και ομάδες αποθεμάτων ιχθύων, τις αλιευτικές δυνατότητες και τους συναφείς όρους στα κοινοτικά ύδατα και, για τα κοινοτικά σκάφη, σε άλλα ύδατα όπου απαιτούνται περιορισμοί αλιευμάτων[1].Κατά τις ετήσιες συνεδριάσεις της το 2006 και το 2007 η επιτροπή διαχείρισης της αλιείας τόνου του Ινδικού Ωκεανού (IOTC) ενέκρινε σειρά μέτρων διαχείρισης και ελέγχου σχετικά με τον περιορισμό της αλιευτικής ικανότητας των σκαφών που αλιεύουν τροπικό τόνο, ξιφία και μακρύπτερο τόνο, μέτρα τα οποία έχουν ενσωματωθεί στο κοινοτικό δίκαιο με τον κανονισμό (ΕΚ) αριθ. 40/2008.Για να εξασφαλιστεί η βιώσιμη εκμετάλλευση των άκρως μεταναστευτικών ειδών στον Ινδικό Ωκεανό και λαμβανομένων υπόψη των προηγούμενων αλιευτικών πρακτικών και της ενεργού παρουσίας του κοινοτικού στόλου αλιείας άκρως μεταναστευτικών ειδών στη ζώνη της IOTC κατά τα έτη αναφοράς 2006 και 2007, πρέπει να καθοριστούν ο αριθμός των κοινοτικών σκαφών που αλιεύουν τροπικό τόνο, ξιφία και μακρύπτερο τόνο, η αντίστοιχη χωρητικότητα σε GT και η κατανομή της στα οικεία κράτη μέλη.Το 2007, κατά τη διάρκεια της τρίτης διεθνούς συνάντησης για τη δημιουργία μιας νέας οργάνωσης διαχείρισης της αλιείας νοτίου Ειρηνικού (SPFO), οι συμμετέχοντες ενέκριναν προσωρινά μέτρα για να ρυθμίσουν τις αλιευτικές δραστηριότητες για πελαγικά είδη και τύπους αλιείας βυθού στον νότιο Ειρηνικό, μέτρα τα οποία ενσωματώθηκαν στο κοινοτικό δίκαιο με τον κανονισμό (ΕΚ) αριθ. 40/2008.Σύμφωνα με τα προσωρινά μέτρα που θέσπισε η SPFO το 2007, η παρουσία της Κοινότητας στην περιοχή της SPFO το 2008, όσον αφορά τα ενεργά σκάφη και την αντίστοιχη χωρητικότητα σε GT, πρέπει να περιοριστεί στην παρουσία που καταγράφηκε το 2007 και ο μέγιστος αριθμός των κοινοτικών σκαφών πρέπει να κατανεμηθεί στα ενδιαφερόμενα κράτη μέλη.Σκοπός της παρούσας πρότασης είναι η εισαγωγή των απαραίτητων τροποποιήσεων στον κανονισμό (ΕΚ) αριθ. 40/2008.Από το Συμβούλιο ζητείται να εγκρίνει το ταχύτερο δυνατόν την παρούσα πρόταση ώστε οι αλιείς να έχουν τη δυνατότητα να προγραμματίσουν τις δραστηριότητές τους για την παρούσα αλιευτική περίοδο.ΠρότασηΚΑΝΟΝΙΣΜΟΥ ΤΟΥ ΣΥΜΒΟΥΛΙΟΥπερί τροποποίησης του κανονισμού (ΕΚ) αριθ. 40/2008, σχετικά με μέτρα διαχείρισης που θεσπίστηκαν στην επιτροπή διαχείρισης της αλιείας τόνου του Ινδικού Ωκεανού και στην οργάνωση διαχείρισης της αλιείας νοτίου ΕιρηνικούΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την ίδρυση της Ευρωπαϊκής Κοινότητας,τον κανονισμό (ΕΚ) αριθ. 2371/2002 του Συμβουλίου, της 20ής Δεκεμβρίου 2002, για τη διατήρηση και τη βιώσιμη εκμετάλλευση των αλιευτικών πόρων στο πλαίσιο της Κοινής Αλιευτικής Πολιτικής[2], και ιδίως το άρθρο 20,την πρόταση της Επιτροπής[3],Εκτιμώντας τα εξής:1.  Ο κανονισμός (ΕΚ) αριθ. 40/2008[4] του Συμβουλίου καθορίζει για το 2008, για ορισμένα αποθέματα ιχθύων και ομάδες αποθεμάτων ιχθύων, τις αλιευτικές δυνατότητες και τους συναφείς όρους στα κοινοτικά ύδατα και, για τα κοινοτικά σκάφη, σε άλλα ύδατα όπου απαιτούνται περιορισμοί αλιευμάτων.2.  Κατά τις ετήσιες συνεδριάσεις της το 2006 και το 2007 η επιτροπή διαχείρισης της αλιείας τόνου του Ινδικού Ωκεανού (IOTC) ενέκρινε σειρά μέτρων διαχείρισης και ελέγχου σχετικά με τον περιορισμό της αλιευτικής ικανότητας των σκαφών που αλιεύουν τροπικό τόνο, ξιφία και μακρύπτερο τόνο, μέτρα τα οποία έχουν ενσωματωθεί στο κοινοτικό δίκαιο με τον κανονισμό (ΕΚ) αριθ. 40/2008.3.  Για να εξασφαλιστεί η βιώσιμη εκμετάλλευση των άκρως μεταναστευτικών ειδών στον Ινδικό Ωκεανό και λαμβανομένων υπόψη των προηγούμενων αλιευτικών πρακτικών και της ενεργού παρουσίας του κοινοτικού στόλου αλιείας άκρως μεταναστευτικών ειδών στη ζώνη της IOTC κατά τα έτη αναφοράς 2006 και 2007, πρέπει να καθοριστούν ο αριθμός των κοινοτικών σκαφών που αλιεύουν τροπικό τόνο, ξιφία και μακρύπτερο τόνο, η αντίστοιχη χωρητικότητα των σκαφών σε GT και η κατανομή της στα οικεία κράτη μέλη.4.  Το 2007, κατά τη διάρκεια της τρίτης διεθνούς συνάντησης για τη δημιουργία μιας νέας οργάνωσης διαχείρισης της αλιείας νοτίου Ειρηνικού (SPFO), οι συμμετέχοντες ενέκριναν προσωρινά μέτρα για να ρυθμίσουν τις αλιευτικές δραστηριότητες για πελαγικά είδη και τύπους αλιείας βυθού στον νότιο Ειρηνικό, μέτρα τα οποία ενσωματώθηκαν στο κοινοτικό δίκαιο με τον κανονισμό (ΕΚ) αριθ. 40/2008.5.  Σύμφωνα με τα προσωρινά μέτρα που θέσπισε η SPFO το 2007, η παρουσία της Κοινότητας στην περιοχή της SPFO το 2008, όσον αφορά τα ενεργά σκάφη και την αντίστοιχη χωρητικότητα σε GT, πρέπει να περιοριστεί στην παρουσία που καταγράφηκε το 2007 και ο μέγιστος αριθμός των κοινοτικών σκαφών πρέπει να κατανεμηθεί στα οικεία κράτη μέλη.6.  Ως εκ τούτου, ο κανονισμός (ΕΚ) αριθ. 40/2008 πρέπει να τροποποιηθεί αναλόγως,ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:Άρθρο 1 Τροποποιήσεις του κανονισμού (ΕΚ) αριθ. 40/2008Ο κανονισμός (ΕΚ) αριθ. 40/2008 τροποποιείται ως ακολούθως:(1) Το άρθρο 72 αντικαθίσταται από το ακόλουθο:« Άρθρο 72Περιορισμός της αλιευτικής ικανότητας σκαφών που αλιεύουν τροπικούς τόνους1. Ο μέγιστος αριθμός κοινοτικών σκαφών που αλιεύουν τροπικούς τόνους στην περιοχή της IOTC και η αντίστοιχη χωρητικότητα εκπεφρασμένη σε GT έχουν ως εξής:Κράτος μέλος | Μέγιστος αριθμός σκαφών | Χωρητικότητα (GT) |Ισπανία | 22 | 61.400 |Γαλλία | 18 | 33.300 |Ιταλία | 1 | 2137 |2. Με την επιφύλαξη της παραγράφου 1, τα κράτη μέλη μπορούν να αλλάξουν τον αριθμό των σκαφών ανά τύπο εργαλείου, εφόσον μπορούν να αποδείξουν στην Επιτροπή ότι η αλλαγή του αριθμού των σκαφών ανά τύπο εργαλείου δεν έχει ως αποτέλεσμα την αύξηση της αλιευτικής προσπάθειας στα αντίστοιχα αλιευτικά αποθέματα.3. Τα κράτη μέλη εξασφαλίζουν ότι στις περιπτώσεις προτεινόμενης μεταφοράς αλιευτικής ικανότητας στους στόλους τους, τα προς μεταφορά σκάφη περιλαμβάνονται στο μητρώο σκαφών της IOTC ή στο μητρώο σκαφών άλλων περιφερειακών οργανώσεων αλιείας τόνου. Απαγορεύεται η μεταφορά σκαφών που περιλαμβάνονται σε κατάλογο σκαφών ΠΛΑ αλιείας οποιασδήποτε περιφερειακής οργάνωσης διαχείρισης αλιείας.»(2) Το άρθρο 73 αντικαθίσταται από το ακόλουθο:« Άρθρο 73Περιορισμός της αλιευτικής ικανότητας σκαφών που αλιεύουν ξιφία ή μακρύπτερο τόνο1. Ο μέγιστος αριθμός κοινοτικών σκαφών που αλιεύουν ξιφία και μακρύπτερο τόνο στην περιοχή της IOTC και η αντίστοιχη χωρητικότητα σε GT έχουν ως εξής:Κράτος μέλος | Μέγιστος αριθμός σκαφών | Χωρητικότητα (GT) |Ισπανία | 27 | 11.600 |Γαλλία | 25 | 1.940 |Πορτογαλία | 26 | 10.100 |Ηνωμένο Βασίλειο | 4 | 1.400 |2. Με την επιφύλαξη της παραγράφου 1, τα κράτη μέλη μπορούν να αλλάξουν τον αριθμό των σκαφών ανά τύπο εργαλείου, εφόσον μπορούν να αποδείξουν στην Επιτροπή ότι η αλλαγή του αριθμού των σκαφών ανά τύπο εργαλείου δεν έχει ως αποτέλεσμα την αύξηση της αλιευτικής προσπάθειας στα αντίστοιχα αλιευτικά αποθέματα.3. Τα κράτη μέλη εξασφαλίζουν ότι στις περιπτώσεις προτεινόμενης μεταφοράς αλιευτικής ικανότητας στους στόλους τους, τα προς μεταφορά σκάφη περιλαμβάνονται στο μητρώο σκαφών της IOTC ή στο μητρώο σκαφών άλλων περιφερειακών οργανώσεων αλιείας τόνου. Απαγορεύεται η μεταφορά σκαφών που περιλαμβάνονται σε κατάλογο σκαφών ΠΛΑ αλιείας οποιασδήποτε περιφερειακής οργάνωσης διαχείρισης αλιείας.»(3) Το άρθρο 74 αντικαθίσταται από το ακόλουθο:« Άρθρο 74Αλιεία πελαγικών ειδών – Περιορισμός αλιευτικής ικανότητας1. Ο μέγιστος αριθμός κοινοτικών σκαφών που αλιεύουν πελαγικά είδη το 2008 δεν υπερβαίνει τα 8 σκάφη και η αντίστοιχη χωρητικότητα δεν υπερβαίνει τους 63.000 GT του συνολικού επιπέδου GT.Ο μέγιστος αριθμός κοινοτικών σκαφών κατανέμεται στα κράτη μέλη ως εξής:Κράτος μέλος | Μέγιστος αριθμός σκαφών |Γερμανία | 1 |Λετονία | 1 |Λιθουανία | 2 |Κάτω Χώρες | 2 |Πολωνία | 2 |2. Τα κράτη μέλη υποβάλλουν στην προσωρινή επιστημονική ομάδα εργασίας της SPFO προς ανασκόπηση κάθε εκτίμηση των αποθεμάτων και έρευνα σχετικά με τα πελαγικά αποθέματα στην περιοχή της SPFO και προωθούν της ενεργό συμμετοχή των επιστημονικών τους εμπειρογνωμόνων στις επιστημονικές εργασίες της οργάνωσης επί των πελαγικών ειδών.3. Τα κράτη μέλη εξασφαλίζουν, όσον είναι δυνατόν, ικανοποιητικό επίπεδο παρουσίας παρατηρητών στα αλιευτικά σκάφη που φέρουν τη σημαία τους για να παρατηρήσουν τους τύπους αλιείας πελαγικών ειδών στο νότιο Ειρηνικό και να συλλέξουν σχετικές επιστημονικές πληροφορίες.»Άρθρο 2 Έναρξη ισχύοςΟ παρών κανονισμός αρχίζει να ισχύει την τρίτη ημέρα μετά τη δημοσίευσή του στην Επίσημη Εφημερίδα της Ευρωπαϊκής Ένωσης .Ο παρών κανονισμός είναι δεσμευτικός ως προς όλα τα μέρη του και εφαρμόζεται άμεσα σε κάθε κράτος μέλος.Βρυξέλλες,Για το ΣυμβούλιοΟ Πρόεδρος [1] ΕΕ L 19 της 23.1.2008, σ. 1[2] ΕΕ L 358 της 31.12.2002, σ. 59. Κανονισμός όπως τροποποιήθηκε τελευταία με τον κανονισμό (ΕΚ) αριθ. 865/2007 ( ΕΕ L 192 της 24.7.2007, σ. 1 ).[3] ΕΕ C, σ. .[4] ΕΕ L 19, της 23.1.2008, σ. 1.